บจ.โหมตุนสภาพคล่อง
ITDจ่อเพิ่มทุน1.6พันล้านหุ้นSCCทุ่มซื้อเซรามิกฟิลิปปินส์
20 มี.ค. 2555

ITDจ่อเพิ่มทุน1.6พันล้านหุ้นSCCทุ่มซื้อเซรามิกฟิลิปปินส์
หุ้นสดใส บจ.นิยม ใช้เครื่องมือตลาดทุนมากปีนี้ ITD ขอมติเพิ่มทุน 1,677 ล้านหุ้น SCC ทุ่มลงทุนฟิลิปปินส์เพิ่มขึ้น
นายชนิตร ชาญชัยณรงค์ รองผู้จัดการ สายงานผู้ออกหลักทรัพย์และบริษัทจดทะเบียน ผู้จัดการตลาดหลักทรัพย์ เอ็ม เอ ไอ (mai) เปิดเผยว่า ตั้งแต่ต้นปีนี้จนถึงวันที่ 16 มี.ค. 2555 มีบริษัทจดทะเบียน (บจ.) ใช้เครื่องมือทางการเงินรวม 48 แห่ง รวม 52 เครื่องมือ โดยมีการจ่ายหุ้นปันผลถึง 26 บริษัท ได้รับความนิยมสูงสุดในปีนี้และมากกว่าปีก่อนที่ใช้จำนวน 19 บริษัท
นอกจากนั้น ในปีนี้เริ่มเห็นบริษัทจดทะเบียนเพิ่มทุนแบบมอบอำนาจทั่วไป (General Mandate) มากขึ้น ในการประชุมสามัญผู้ถือหุ้นประจำปี ซึ่งจะช่วยให้บริษัทเพิ่มทุนทันต่อความต้องการและสภาวะตลาดที่เปลี่ยนแปลงเร็วเหมาะกับสถานการณ์ปัจจุบัน
“เพิ่มทุนด้วยวิธีนี้จะช่วยลดขั้นตอนและระยะเวลาได้ประมาณ 410 สัปดาห์ เพราะยังไม่ต้องระบุวัตถุประสงค์การใช้เงินที่ชัดเจนตอนขออนุมัติผู้ถือหุ้น แต่เมื่อจะจัดสรรต้องผ่านการพิจารณาของคณะกรรมการบริษัทและต้องเปิดเผยข้อมูลให้ครบถ้วน แต่จะต้องไม่ขายหุ้นในราคาต่ำและจะต้องจัดสรรหุ้นภายในการประชุมผู้ถือหุ้นสามัญประจำปีครั้งถัดไปเท่านั้น” นายชนิตร กล่าว
ด้านบริษัท อิตาเลียนไทย ดีเวล๊อปเมนต์ (ITD) หนีไม่พ้นต้องเพิ่มทุน ล่าสุดคณะกรรมการมีมติเพิ่มทุนแบบมอบอำนาจทั่วไป จำนวน 1,677,471,272 หุ้น แบ่งเสนอขายให้กับผู้ถือหุ้นเดิมจำนวน 1,258,103,454 หุ้น หรือ 30% ส่วนที่เหลือ 419,367,818 หุ้น เสนอขายให้กับบุคคลในวงจำกัด (พีพี)
สำหรับภาวะตลาดหุ้นที่ดีขึ้น เอื้ออำนวยให้ บจ.ขายสินทรัพย์บริษัท อาหารสยาม (SFP) ตัดขายทรัพย์สินของโรงงานข้าวโพดหวาน ใน จ.สระบุรี ให้กับบริษัท สุราพิเศษภัทรลานนา ในราคา 527 ล้านบาท ทั้งนี้บริษัท สุราพิเศษภัทรลานนา เป็นบริษัทในกลุ่มของนายเจริญ สิริวัฒนภักดี เช่นเดียวกับบริษัท พรรณธิอร ซึ่งถือหุ้นใหญ่สัดส่วน 83% ใน SFP
ด้านบริษัท ปูนซิเมนต์ไทย (SCC) จะใช้เงินประมาณ 150 ล้านบาท ในการซื้อหุ้นบริษัท Mariwasa Siam Ceramics, Inc. (MSC) เพิ่มขึ้นเป็น 835 จากเดิม 46% ทั้งนี้ MSC เป็นผู้ผลิตกระเบื้องเซรามิกรายใหญ่ที่สุดในฟิลิปปินส์ 
ทางด้านการซื้อหุ้นวันที่ 19 มี.ค. ดัชนีทะยานขึ้นไปทดสอบระดับ 1,200 จุดได้สำเร็จ แต่ภาคบ่ายเจอแรงขายหุ้นพลังงานทุบให้ตลาดติดลบ 0.06 จุด ปิดที่ระดับ 1,189.50 จุดท่ามกลางมูลค่าซื้อขายหนาตาถึง 40,338.09 ล้านบาท และนักลงทุนต่างชาติเก็บต่อ 3,268 ล้านบาท 
นายประภาส ตันพิบูลย์ศักดิ์ ประธานเจ้าหน้าที่บริหารการลงทุน บริษัทหลักทรัพย์จัดการกองทุน (บลจ.) กรุงศรี กล่าวว่า คาดว่าดัชนีมีโอกาสปรับตัวขึ้นสู่ระดับ 1,3001,330 จุด ได้จากสภาพคล่องทั่วโลก หนุนให้ดัชนีขึ้นสูงกว่าเป้าหมายที่ประเมินไว้ในกรอบ 9001,200 จุด
“ตามธรรมชาติแล้วทั้งปีจะแกว่งขึ้นลงประมาณ 30% แต่ปีนี้ขึ้นมาเร็วถือว่าเซอร์ไพรส์ ถ้าไม่หลุด 1,000 จุดไปต่อได้ เพราะมีแรงดึงดูดจากเศรษฐกิจโต กำไร บจ.ในปี 2555 น่าจะเติบโต 16% และในปี 2556 เติบโต 15% ซึ่งสูงสุดในภูมิภาคเอเชีย